***Народно Читалище „Просвета - 1942” с. Лясково ,обл. Смолян, общ. Девин***

***У С Т А В***

***НА***

***НАРОДНО ЧИТАЛИЩЕ „ПРОСВЕТА - 1942” с. Лясково***

*Народните читалища са първите и най-старите организирани структури на Гражданското общество в България. Те са уникални по своята същност граждански доброволни обединения, появили се далеч преди всички познати днес неправителствени организации, заемащи особено място в нашата историята и имащи съществена роля за утвърждаване ценностите на гражданското общество у нас.*

*Читалищата са безспорно припознати от българското общество като устойчиви културни институции, които имат специфична мисия за съхранение и развитие на традиционните ценности на нацията.*

*В съвременните условия, запазвайки своята социална легитимност и гъвкавост, простирайки се на територията на цялата страна читалищата те са призвани да откликнат на новите потребности на българското общество.*

*Добрата правна рамка за българските читалища е предпоставка за пълноценното продължаване на мисията на тези организации като пазители на националната култура и идентичност в контекста на предизвикателствата на днешния ден, свързани с новите информационните технологии, модерните средства на комуникация и глобалното общуване.*

***Г Л А В А П Ъ Р В А***

***ОБЩИ ПОЛОЖЕНИЯ***

***Чл.1*** *С този устав, съобразен със Закона за народните читалища се уреждат основните положения на вътрешно-нормативната уредба на читалището в зависимост от специфичните условия, при които се развива неговата дейност.*

***Чл.2****. Народното читалище „Просвета-1942” е традиционно самоуправляващо се културно просветно сдружение в село Лясково, което изпълнява и държавни културно-просветни задачи. В дейността на читалището ни могат да участват всички физически лица без оглед на ограничения на възраст и пол,политически и религиозни възгледи и етническо самосъзнание.*

1. *Читалище „Просвета-1942” е юридическо лице с нестопанска цел със седалище и адрес на управление с. Лясково ,ул. Централна, обл. Смолян, общ.Девин и е вписано в Министерство на културата под № 2409 от 24.06.2016 г.*
2. *Народното читалище „Просвета-1942” работи в тясно взаимодействие с учебни заведения, културни институти, обществени и стопански организации, фирми, и др. извършващи или подпомагащи културно-просветна и социална дейност. То може да влиза в договорни отношения с тези и други структури, без да накърнява своите права и интереси.*
3. *НЧ „Просвета-1942” поддържа отношение на сътрудничество, координация и партньорство с държавни и общински органи и организации, на които законите възлагат определени задължения, свързани с неговата дейност, като запазва своята автономия.*
4. *Читалището съобразява своята дейност със стратегията в областта на културата и с годишната програма на Общината за развитие на читалищната дейност, като участва активно в организацията и провеждането на общоградски и общински културни прояви.*
5. *Читалището може да се сдружава и с други читалища и сродни организации, без да ограничава самоуправлението на собствената си дейност и имуществото си.*

***Г Л А В А В Т О Р А***

***ЦЕЛИ, ДЕЙНОСТИ, ЗАДАЧИ И СРЕДСТВА ЗА ПОСТИГАНЕТО ИМ***

***Чл.3(1)****Целите на Народно Читалище „Просвета-1942” са да задоволяват потребностите на гражданите,свързани със:*

***1.****развитие и обогатяване на културния живот,социалната и образователната дейност в населеното място;*

***2.****запазва обичаите и традициите на българския народ;*

***3.****разширява знанията на гражданите и ги приобщава към ценностите и постиженията на науката,изкуството и културата;*

***4.****възпитава и утвърждава националното самосъзнание;*

***5.****осигурява достъп до информация.*

 ***(2)****За постигане на целите по ал. 1 читалището извършва основни дейности като:*

***1.****урежда и поддържа библиотеки,читални,фото-,фоно-,филмо-и видеотеки,като и създава поддържане на електронни информационни мрежи;*

***2.****развива и подпомага любителското художествено творчество;*

***3.****организира школи,кръжоци,курсове,клубове,кина-и видео-показ,*

*празненства,концерти,чествания и младежки дейности;*

***4.****събира и разпространява знания за родния край;*

***5.****създава и съхранява музейни колекции съгласно Закона за културното наследство;*

***6.****предоставя компютърни и интернет услуги;*

***7.****осигурява достъп до информация;*

***8.****създава и подържа електронни информационни мрежи;*

***9.****младежки дейности;*

 ***(3)****Способите и средствата, с които Читалището постига своите цели са:*

***1.*** *Взаимодействие с Министерството на културата, Национален регистър по читалищно дело, Община Девин, Сдружение на читалищата и други организации.*

***2.*** *Организиране на семинари, конференции, кръгли маси, конкурси, фестивали и други приети форми на общуване и контакти, свързани с осъществяването на задачите*

***3****. Кандидатстване за участие в проекти и програми по Европейските фондове и организации, свързани с предоставянето на финансови средства и материални придобивки за развитието на културната дейност на читалището.*

 ***(4)****Народното читалище може да развива и допълнителна стопанска дейност,свързана с предмета на основната дейност,в съответствие с действащото законодателство,като използва приходите от нея за постигане на определените в устава цели.*

*Народното читалище не разпределя печалба.*

 ***(5)*** *Читалище „Просвета-1942” няма право да предоставя собствено или ползвано от тях имущество възмездно или безвъзмездно:*

***1.****за хазартни игри и нощни заведения;*

***2.****за дейност на нерегистрирани по Закона на вероизповеданията религиозни общности и юридически лица с нестопанска цел на такива общности;*

***3.****за постоянно ползване от политически партии и организации;*

***4.****на председателя,секретаря,членовете на настоятелството и проверителната комисия и на членовете на техните семейства.*

***Чл.4(1)****Народно Читалище „ПРосвета-1942” може да се сдружава за постигане на своите цели, за провеждане на съвместни дейности и инициативи при условията и по реда на закона..****(2)*** *Читалищните сдружения нямат право да управляват и да се разпореждат с имуществото на народното читалище, които са техни членове.*

***ГЛАВА ТРЕТА
 УЧРЕДЯВАНЕ И ЧЛЕНСТВО

Чл. 5. (1)*** *Читалище могат да учредят най-малко 50 дееспособни физически лица които вземат решение на учредително събрание.* ***(2)*** *Учредителното събрание приема устава на читалището и избира неговите органи. Уставът урежда:*

***1.*** *наименованието;*

***2.*** *седалището;*

***3.*** *целите;*

***4.*** *източниците на финансиране;*

***5.*** *органите на управление и контрол, техните правомощия, начина на избирането им, реда за свикването им и за вземане на решения;*

***6.*** *начина за приемане на членове и прекратяване на членството, както и реда за*

*определяне на членския внос.* ***(3)*** *Читалището може да открива клонове в близки квартали, жилищни райони и села, в които няма други читалища.*

***Чл.6(1)*** *Народно Читалище „Просвета-1942”, село Лясково е основано през 1942 година и придобива качеството на юридическо лице с вписването му в регистъра на юридическите лица с нестопанска цел.*

***(2)*** *Действията на учредителите, извършени от името на народното читалище до деня на вписването, пораждат права и задължения само за лицата, които са ги извършили. Лицата, сключили сделките, отговарят солидарно за поетите задължения.*

***(3)*** *Вписването на читалищата в регистъра на юридическите лица с нестопанска цел се извършва без такси по писмена молба от настоятелството, към която се прилагат:*

***1.*** *протоколът от учредителното събрание;*

***2.*** *уставът на читалището, подписан от учредителите;*

***3.*** *нотариално заверен образец от подписа на лицето, представляващо читалището, и валидният печат на читалището;*

 ***(4)*** *Наименованието на народното читалище трябва да не въвежда в заблуждение и да не накърнява добрите нрави. То се изписва на български език. Към наименованието на читалището се добавя годината на неговото първоначално създаване.*

*Наименованието на читалището е : НАРОДНО ЧИТАЛИЩЕ „ПРОСВЕТА-1942”*

 ***(5)*** *Седалището на читалището е населеното място, където се намира неговото управление. Адресът на читалището е адресът на неговото управление.* ***(6)*** *Всяка промяна в обстоятелствата по чл.9, ал. 4 от Закона за народните читалища трябва да бъде заявена в 14-дневен срок от възникването й.*

 ***(7)*** *В 7-дневен срок от вписването на читалището в регистъра на юридическите лица с нестопанска цел, читалищното настоятелство подава заявление за вписване във  воденият от Министерството на културата регистър на народните читалища и на читалищните сдружения по ред, определен с наредба на министъра на културата. Регистърът е публичен, поддържа се в електронен вид, като достъпът до него е свободен и безплатен, включително онлайн, в машиночетим формат.*

***(8)*** *В регистъра се вписват:*

***1****. наименованието на читалището или читалищното сдружение;*

***2.*** *седалището на читалището или читалищното сдружение и източникът на първоначалното му финансиране;*

***3****. клоновете на читалището;*

***4****. името на лицето, което представлява читалището или читалищното сдружение;*

***5.*** *ЕИК по БУЛСТАТ;*

***6.*** *настъпилите промени по т. 1 - 5.*

***(9)*** *Министърът на културата или оправомощено от него длъжностно лице в 14-дневен срок от подаване на заявлението по ал. 3, чл.10 от ЗНЧ извършва вписване и издава удостоверение за вписване в регистъра или отказва вписване. За извършено вписване в регистъра се уведомява кметът на общината по седалището на читалището или читалищното сдружение.* ***(10)****На читалищата, които не са вписани в регистъра по ал. 1, чл. 10 от ЗНЧ, не се предоставят субсидии от държавния и общинския бюджет, както и държавно и общинско имущество за ползване.*

***Чл.7(1)*** *Членовете на читалището са индивидуални, колективни и почетни.* ***(2)*** *Индивидуалните членове са български граждани. Те биват действителни и спомагателни:*

***1.****действителните членове са лица, навършили 18 години, които участват в дейността на*

*читалището, редовно плащат членски внос и имат право да избират и да бъдат избирани. Право на глас в Общото събрание имат тези, които са платили членския си внос за текущата година, поне един ден преди провеждането на Събранието.****2.*** *спомагателните членове са лица до 18 години, които нямат право да избират и да бъдат избирани; те имат право на съвещателен глас.*

***(3)*** *Лицата, желаещи да станат членове на читалището, подават заявление до настоятелството и тяхното приемане става с гласуване на Общото събрание. Членове на читалището могат да се приемат и по предложение на Общото събрание.*

***(4)*** *Членството се прекратява****:***

***1.*** *с писмено заявление на читалищния член*

***2.*** *със смъртта и поставянето под запрещение на читалищния член*

***3.*** *с решение на общото събрание за изключване на читалищен член поради неплащане на членски внос три последователни години, грубо нарушаване на Устава, за поведение, уронващо доброто име на читалището или за нанесени стопански и финансови щети.*

 ***(5)*** *Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат:* ***1.*** *професионални организации;* ***2.*** *стопански организации;* ***3.*** *търговски дружества;* ***4.*** *кооперации и сдружения;* ***5.*** *културно-просветни и любителски клубове и творчески колективи.*

***(6)*** *Почетни членове могат да бъдат български и чужди граждани с изключителни заслуги за читалището.*

 ***(7)****Членовете на НЧ „Просвета – 1942”, село Лясково имат право:*

 *1. да избират ръководни органи и да бъдат избирани в тях*

 *2. да получават информация за дейността на читалището*

 *3. да участват в обсъждането на дейността на читалището*

 *4. да ползват с предимство неговата база и услугите му*

 ***(8)****Членовете на НЧ „Просвета-1942”, село Лясково са длъжни:*

 *1. да плащат редовно члениския си внос*

 *2. да спазват устава*

 *3. да участват според възможностите си в дейността на читалището*

 *4. да не уронват доброто име на читалището*

***ГЛАВА ЧЕТВЪРТА***

 ***УПРАВЛЕНИЕ***

***Чл. 8.*** *Органи на читалището са общото събрание, настоятелството и проверителната комисия.****Чл.9(1)****Върховен орган на читалището е общото събрание.* ***(2)*** *Общото събрание на читалището се състои от всички членове на читалището, имащи право на глас.****Чл. 10(1)*** *Общото събрание:* ***1.*** *изменя и допълва устава;* ***2.*** *избира и освобождава членовете на настоятелството, проверителната комисия и*

 *председателя;* ***3.*** *приема вътрешните актове, необходими за организацията на дейността на*

 *читалището;* ***4.*** *изключва членове на читалището;* ***5.*** *определя основните насоки на дейността на читалището;* ***6.*** *взема решение за членуване или за прекратяване на членството в читалищно*

 *сдружение;* ***7.*** *приема бюджета на читалището;* ***8.*** *приема годишния отчет до 30 март на следващата година;* ***9.*** *определя размера на членския внос;* ***10.*** *отменя решения на органите на читалището;* ***11.*** *взема решения за откриване на клонове на читалището след съгласуване с общината;* ***12.*** *взема решение за прекратяване на читалището;* ***13.*** *взема решение за отнасяне до съда на незаконосъобразни действия на ръководството*

 *или отделни читалищни членове.* ***(2)*** *Решенията на общото събрание са задължителни за другите органи на читалището.*

 ***(3)****Решенията се взимат с явно гласуване.*

***Чл.11****Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.* ***(1)*** *Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена по някои от следните начини: срещу подпис, изпратена по електронна поща с приложено изпратено писмо или уведомяване по телефона , със приложен съставен протокол, подписан от 3-ма члена на читалищното настоятелство, удостоверяващо, че е осъществен контакт с лицето по телефона на ден, месец, година. Тя трябва да бъде връчена не по-късно от 7 дни преди датата на провеждането. В същия срок на вратата на читалището и на други общодостъпни места в общината, където е дейността на читалището, трябва да бъде залепена поканата за събранието.*

***(2)*** *Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.* ***(3)*** *Решенията по чл. 14, ал. 1, т. 1, 4, 10, 11 и 12 от ЗНЧ се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове .* ***(4)*** *Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.*

***(5)*** *Искът се предявява в едномесечен срок от узнаването на решението, но не по-късно от една година от датата на вземане на решението.****Чл.12 (1)*** *Изпълнителен орган на читалището е настоятелството, което се състои най-малко от трима членове, избрани за срок до 3 години. Същите да нямат роднински връзки по права и съребрена линия до четвърта степен.* ***(2)*** *Настоятелството:* ***1.*** *свиква общото събрание;* ***2.*** *осигурява изпълнението на решенията на общото събрание;* ***3.*** *подготвя и внася в общото събрание проект за бюджет на читалището и утвърждава*

 *щата му;* ***4.*** *подготвя и внася в общото събрание отчет за дейността на читалището;* ***5.*** *назначава секретаря на читалището и утвърждава длъжностната му характеристи-*

 *ка. Трудовото  правоотношение  на секретаря не се прекратява с изтичане мандата на*

 *настоятелството.*

***6.*** *Настоятелството взема решение с мнозинство повече от половината на членовете си.*

 ***(3)*** *Председателят на читалището е член на настоятелството и се избира от общото събрание за срок до 3 години. Председателят:* ***1.*** *организира дейността на читалището съобразно закона, устава и решенията на общото*

 *събрание;* ***2.*** *представлява читалището;* ***3.*** *свиква и ръководи заседанията на настоятелството и председателства общото*

 *събрание;* ***4.*** *отчита дейността си пред настоятелството;* ***5.*** *сключва и прекратява трудовите договори със служителите съобразно бюджета на*

 *читалището и въз основа решение на настоятелството.****Чл. 13 (1)*** *Секретарят на читалището:* ***1.*** *организира изпълнението на решенията на настоятелството, включително*

 *решенията за изпълнението на бюджета;* ***2.*** *организира текущата основна и допълнителна дейност;* ***3.*** *отговаря за работата на щатния и хонорувания персонал;* ***4.*** *представлява читалището заедно и поотделно с председателя.* ***(2)*** *Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.****Чл. 14. (1)*** *Проверителната комисия се състои най-малко от трима членове, избрани за срок до 3 години.* ***(2)*** *Членове на проверителната комисия не могат да бъдат лица, които са в трудовоправни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.* ***(3)*** *Проверителната комисия осъществява контрол върху дейността на настоятелството, председателя и секретаря на читалището по спазване на закона, устава.* ***(4)*** *При констатирани нарушения проверителната комисия уведомява общото събрание на читалището, а при данни за извършено престъпление - и органите на прокуратурата.****Чл. 15.*** *Не могат да бъдат избирани за членове на настоятелството и на проверителната комисия, и за секретари, лица, които са осъждани на лишаване от свобода за умишлени престъпления от общ характер.****Чл. 16а*** *Членовете на настоятелството, включително председателят и секретарят декларират частните си интереси по смисъла на Закона за противодействие на корупцията и за отнемане на незаконно придобитото имущество. Декларациите се обявяват на интернет страницата на читалището.*

***Чл. 16б*** *Председателя,членовете на Настоятелството и членовете на Проверителната комисия могат да получават и възнаграждение .*

 ***ГЛАВА ПЕТА
 ИМУЩЕСТВО И ФИНАНСИРАНЕ******Чл. 17.*** *Имуществото на читалището се състои от право на собственост и от други вещни права, вземания, ценни книжа, други права и задължения*

***Чл.18.****Читалището може да получава и допълнителна субсидия;*

***Чл.19.*** *Читалището набира средства от следните източници:* ***1.*** *членски внос;* ***2.*** *културно-просветна и информационна дейност;* ***3.*** *субсидия от държавния и общинските бюджети;* ***4.*** *наеми от движимо и недвижимо имущество;* ***5.*** *дарения и завещания;*

 ***6.****такси за участие в курсове и школи;* ***7.*** *от проекти*

 ***8.****други приходи;****Чл.20.****С решение на общинския съвет читалищата могат да се финансират допълнително над определената по чл.22 ал. 1 от ЗНЧ субсидия със средства от собствените приходи на общината.*

***Чл.21.****Гласуваната от общинския съвет субсидия за народните читалища, определена на основата на нормативи и по реда на чл. 22, ал. 2 от ЗНЧ не може да се отклонява от общината за други цели.*

***Чл. 22 (1)*** *Предвидените по държавния и общинския бюджет средства за читалищна дейност се разпределят между читалищата от комисия с участието на представител на съответната община, на всяко читалище от общината и се предоставят на читалищата за самостоятелно управление.*

 ***(2)*** *При недостиг на средства за ремонта и поддръжката на читалищна сграда средствата се осигуряват от общинския съвет.*

***Чл. 23. (1)*** *Читалищата не могат да отчуждават недвижими вещи и да учредяват ипотека върху тях.*

 ***(2)*** *Движими вещи могат да бъдат отчуждавани, залагани, бракувани или заменени с по-доброкачествени само по решение на настоятелството.*

***Чл. 24.*** *Недвижимото и движимото имущество, собственост на читалищата, както и приходите от него не подлежат на принудително изпълнение освен за вземания, произтичащи от трудови правоотношения.*

***Чл. 25. (1)*** *Читалищното настоятелство изготвя годишния отчет за приходите и разходите, който се приема от общото събрание.*

 ***(2)*** *Отчетът за изразходваните от бюджета средства се представя в общината, на чиято територия се намира читалището.*

***Чл. 26а*** *(1) Председателите на народните читалища на територията на съответната община ежегодно в срок до 10 ноември представят на кмета предложения за своята дейност през следващата година.*

 ***(2)*** *Кметът на общината внася направените предложения в общинския съвет, който приема годишна програма за развитие на читалищната дейност в съответната община.*

 ***(3)*** *Програмата по ал. 2 се изпълнява от читалищата въз основа на финансово обезпечени договори, сключени с кмета на общината.*

 ***(4)*** *Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал. 2 и за изразходваните от бюджета средства през предходната година.*

 ***(5)*** *Докладите по ал. 4 на читалищата на територията на една община се обсъждат от общинския съвет на първото открито заседание след 31 март с участието на представителите на народните читалища - вносители на докладите.*

***Чл. 26б*** *Счетоводната отчетност се води в пълно съответствие със Закона за счетоводството и приложимото действащо законодателство.*

 ***ГЛАВА ШЕСТА***

 ***ПРЕКРАТЯВАНЕ***

***Чл. 27.****(1) Читалището може да бъде прекратено по решение на общото събрание, вписано в регистъра на юридическите лица с нестопанска цел. То може да бъде прекратено с ликвидация или по решение на окръжния съд, ако:*

***1.*** *дейността му противоречи на закона, устава и добрите нрави;*

*2. имуществото му не се използва според целите и предмета на дейността на читалището;*

***3.*** *е налице трайна невъзможност читалището да действа или не развива дейност за период две години; в тези случаи министърът на културата изпраща сигнал до прокурора за констатирана липса на дейност на читалище;*

***4.*** *не е учредено по законния ред;*

***5.*** *е обявено в несъстоятелност.*

 ***(2)*** *Прекратяването на читалището по решение на окръжния съд може да бъде постановено по искане на прокурора, направено самостоятелно или след подаден сигнал от министъра на културата.*

 ***(3)*** *Прекратяването на читалището по искане на прокурора се вписва служебно.*

***Чл. 28.***  *Читалищното сдружение, в което е членувало прекратеното читалище, не може да претендира за разпределянето на имуществото на това читалище.*

***Чл. 29.*** *За неуредените в този закон случаи се прилага Законът за юридическите лица с нестопанска цел.*

 ***ГЛАВА СЕДМА***

 ***АДМИНИСТРАТИВНО - НАКАЗАТЕЛНИ РАЗПОРЕДБИ***

***Чл. 30.***  *Председател и/или секретар на читалище, който предостави имущество в нарушение на чл. 3, ал. 4, се наказва с глоба в размер от 500 до 1000 лв. и с лишаване от право да заема изборна длъжност в читалището за срок 5 години.*

***Чл. 31.***  *Председател на читалище или представляващ читалищно сдружение, който не заяви вписване в регистъра на читалищата или читалищните сдружения в срока по чл. 10, ал. 3, се наказва с глоба от 150 до 300 лв.*

***Чл. 32.*** *Председател на читалище, който не представи доклад за изпълнението на читалищните дейности и за изразходваните от бюджета средства в срока по чл. 26а, ал. 4, се наказва с глоба от 150 до 300 лв.*

***Чл. 33.*** *(1) Нарушенията се установяват с актове на:*

***1.*** *оправомощени от министъра на културата длъжностни лица - за нарушения по чл. 31;*

***2.*** *кмета на съответната община или оправомощени от него длъжностни лица - за нарушенията по чл. 30 и 32.*

 ***(2)*** *Наказателните постановления се издават от министъра на културата или от оправомощен от него заместник-министър, съответно от кмета на общината.*

 ***(3)*** *Съставянето на актовете, издаването, обжалването и изпълнението на наказателните постановления се извършват по реда на Закона за административните нарушения и наказания.*

 ***(4)*** *Събраните глоби за нарушения по чл. 31 се внасят в Национален фонд "Култура".*

 ***ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ***

***1.****Читалището има кръгъл печат, надпис Народно читалище „Просвета - 1942 „*

*с. Лясково,обл.Смолян в средата има разтворена книга..*

***2.****Празник на читалището е 1 Август*

***3.****Първи март е рождената дата на читалището и ден на самодееца.*

*Този устав е изработен въз основа на Закона на народните читалища*

*4.Този устав е приет на редовно общо събрание на читалището, проведено на 17.04.2010.г.съобразно § 34 от Преходни и Заключителни разпоредби към Закона за изменение и допълнение на Закона за народните читалища, обнародван в Държавен вестник, брой 42 от 5 юни 2009 г. и отменя предишния устав на читалището. Настоящият устав е изменен с Решение на Общото събрание, проведено на 18.05.2019 г.*

**Читалищно настоятелство**

**Васил Серафимов Балабозов –Председател**

**Румяна Романова Войводова**

**Жана Валентинова Чавдарова**

**Проверителна комисия**

**Мартин Василев Милев**

**Емил Митков Ангелов**

**Марияна Емилова Диева**

**Секретар - Христина Тошкова Димитрова**